মুসনাদে বাযযার ও ত্ববারানীতে এবং বাইহাকীর দালা-য়িলুন নুবওঅতে শাদ্দাদ ইবনে আওসের বর্ণনায় আছে যে, রাসূলুল্লাহ (সা:) বলেন, যখন আমরা খেজুর গাছওয়ালা একটি যমিনে পৌঁছলাম তখন জিবরিল বলেন,  আপনি এখানে নামুন এবং নামায পড় ুন। তাই আমি নামলাম এবং নামায পড়লাম। তারপর আমরা বুরাকে চড়লাম। অতঃপর জিবরিল বলেন, আপনি কি জানেন, আপনি কোথায় নামায পড়লেন? আমি বললাম, আল্লাহ ভাল জানেন। এবার জিবরিল বললেন, আপনি নামায পড়লেন, ইয়াসরিবে (মদীনা শরীফের পুরাতন নাম) তথা ত্বইবাতে। নাসায়ীর বর্ণনায় আছে, এটাই আপানর হিজরতের জায়গা হবে ইন-শা-আল্লাহ! অতঃপর বুরাকটি চলতে লাগলো এবং যেখানে তার দৃষ্টি পড়ছিল সেখানে সে তার পা-টি ফেলছিল। তারপর আমরা একটি জায়গায় পৌঁছলাম। জিবরীল আমাকে বললেন, এখানে নামুন এবং নামায পড় ুন। তাই আমি নামলাম এবং  নামায পড়লাম। অতঃপর জিবরীল বললেন, আপনি কি জানেন, আপনি কোথায় নামায পড়লেন? আমি বললাম, আল্লাহ ভালো জানেন। তিনি বললেন, আপনি মাদ্য়্যান শহরে নামায পড়লেন মূসার গাছের নীচে। অন্য বর্ণনায় আছে, এটা সিনাই পর্বত। যেখানে আল্লাহ মূসার সাথে কথা বলেছিলেন।